# HD 4208

HD 4208 o Cocibolca (HIP 3479 / SAO 166526 / GJ 9024) és un estrella de magnitud aparent +7,79 situada a la constel·lació de l'Escultor prop del límit amb Balena. S'hi troba a 107 anys llum de distància del sistema solar. El 2001 es va anunciar el descobriment d'un planeta extrasolar en òrbita al voltant d'aquest estel.
HD 4208 és una nana groga de tipus espectral G5V que té una temperatura efectiva de 5 585 ± 50 K. Menys lluminosa que el Sol, llueix amb l'equivalent al 71% de la lluminositat solar. El seu radi és entre el 89 % i el 91 % del radi solar i té una massa que correspon al 83% de la massa solar. La seva edat estimada, 4 470 milions d'anys, és pràcticament idèntica a la del nostre estel.
El contingut de ferro d'HD 4208 només suposa el 58 % del que té el Sol, a diferència d'altres estels amb planetes gegants, on sembla haver-hi una relació entre l'existència d'aquests planetes i una elevada metal·licitat —abundància relativa d'elements més pesants que l'heli. Recentment, s'ha qüestionat aquesta relació, suggerint-se que la presència de planetes gegants està relacionada amb un paràmetre lligat al radi de l'òrbita galàctica i no amb la metal·licitat.

## Sistema planetari

Al voltant d'HD 4208 orbita un planeta —denominat HD 4208 b o Xolotlán— amb una massa mínima del 80 % de la massa de Júpiter. Es mou a una distància mitjana de l'estel d'1,65 ua amb un període orbital de 812 dies, al llarg d'una òrbita similar a la de Mart en el nostre sistema solar.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Age consistency between exoplanet hosts and field stars» (en anglès). Astronomy and Astrophysics, 08-12-2015. DOI: 10.1051/0004-6361/201527297.
* ↑ Afirmat a: SIMBAD.
* ↑ Steven S. Vogt «Catalog of Nearby Exoplanets» (en anglès). Astrophysical Journal, 1, 7-2006, pàg. 505–522. DOI: 10.1086/504701.
* ↑ S. G. Sousa «Spectroscopic parameters for 451 stars in the HARPS GTO planet search program. Stellar [Fe/H] and the frequency of exo-Neptunes» (en anglès). Astronomy and Astrophysics, 1, 04-06-2008, pàg. 373–381. DOI: 10.1051/0004-6361:200809698.
* ↑ «Chemical abundances of 1111 FGK stars from the HARPS-GTO planet search sample. III. Sulfur». Astronomy and Astrophysics, 2-2020, pàg. 10. DOI: 10.1051/0004-6361/201936523.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* 1 2 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ «On the ages of exoplanet host stars» (en anglès). Astronomy and Astrophysics, 2, 11-2005, pàg. 609–626. DOI: 10.1051/0004-6361:20053452.
* ↑ G 269-23 - High proper-motion Star (SIMBAD)
* 1 2 3 Vogt et al. «Ten Low-Mass Companions from the Keck Precision Velocity Survey». The Astrophysical Journal, 568, 1, 2002, pàg. 352–362. Arxivat de l'original el 2019-12-07. DOI: 10.1086/338768 [Consulta: 15 octubre 2020].
* ↑ van Belle, Gerard T.; von Braun, Kaspar «Directly Determined Linear Radii and Effective Temperatures of Exoplanet Host Stars». The Astrophysical Journal, 694, 2, 2009. pp. 1085-1098.
* ↑ Masana, E.; Jordi, C.; Ribas, I. «Effective temperature scale and bolometric corrections from 2MASS photometry». Astronomy and Astrophysics, 450, 2, 2006. pp. 735-746 (Tabla consultada en CDS).
* ↑ Sousa, S. G.; Santos, N. C.; Mayor, M.; Udry, S.; Casagrande, L.; Israelian, G.; Pepe, F.; Queloz, D.; Monteiro, M. J. P. F. G. «Spectroscopic parameters for 451 stars in the HARPS GTO planet search program. Stellar (Fe/H) and the frequency of exo-Neptunes». Astronomy and Astrophysics, 487, 1, 2008. pp. 373-381.
* 1 2 HD 4208 (The Extrasolar Planets Encyclopaedia)
* ↑ Haywood, M. «A peculiarity of metal-poor stars with planets?». Astronomy and Astrophysics, 482, 2, 2008. pp. 673-676.